Uf jedä fall simmer guet in nairobi ah cho. Mer sind denn dete ines camp vomene deutsche wos na richtig viel anderi overlander gha het. Allerdings hend di meischte chli e grösers auto bzw. en laschtwage gha. Aber das chönder bi de föteli go ahluege. Di beschte sache sind gsi, dass eine na  zwei quad's hinä an lastwagä bunde het zum chli umädüüse. Und s ander isch en laschtwage gsi, mitere gälä züri nummerä;-) vodäm camp us, simmer go poschtä. Sorichtig feini jogurt wo fascht so guet gsi sind wie dehei…s kaputtä rölä hemmer au na welä ärsetzä aber das isch nöd gangä. Die hen so öpis die ganze stadt nöd gha. Das heisst eifach i dene hundert läde wommer öpä gsi sind go fräge. Und es sind nöd öpä chleiderläde gsi oder so. Tja leider nein…andersch wiiter luege.